stanford-oval/wikipedia huggingface dataset:
צ'ארלס לייל
קריירה וכתבים חשובים > עקרונות הגאולוגיה

ספרו הראשון של לייל – עקרונות הגאולוגיה – הודפס בשלושה כרכים ופורסם בין השנים 1830–1833. הוא זכה להצלחה רבה ונחשב לספרו החשוב והמשפיע ביותר, ושלושת הכרכים הודפסו במהדורות רבות במהלך חייו, כאשר לייל הוסיף לכל מהדורה חומר חדש, ארגן מחדש את החומר הקיים ועדכן את מסקנותיו לאור העדויות החדשות שאותרו. למרות זאת רבים מחבריו (צ'ארלס דרווין, לדוגמה) סברו שהמהדורה הראשונה הייתה הטובה ביותר שנכתבה. ספריו אלו גם היוו מקור הכנסה חשוב החל משנות ה-30 ואפשרו לו עצמאות כלכלית.
הספר ביסס את מעמדו של לייל כתאורטיקן גאולוגי חשוב וביסס את דוקטרינת עקרון האחידות שהוצעה על ידי ג'יימס האטון. האטון הניח כי התהליכים המעצבים את פני כדור הארץ הם איטיים ואחידים (אוניפורמיים). לעקרון האחידות בניסוחו של האטון קמה במהלך המאה ה-19 תנועת התנגדות בדמות הקטסטרופיסטים – שהגנו על התפיסה התנ"כית לפיה שינויים גאולוגיים התרחשו באירועים קטסטרופיים בממדים עצומים כמו המבול, ולא בהשתנות איטית לאורך מיליוני שנים.
לייל, ולפניו ג'ון פלייפיר, היו התומכים העיקריים בתאוריה של האטון. כתגובה לקטסטרופיסטים כתב לייל את הספר עקרונות הגאולוגיה. בספר הציג לייל הוכחות משכנעות מרחבי אירופה לתאוריות של האטון, ואת עקרון האחידות סיכם לייל בביטוי: ההווה הוא המפתח לעבר. רק לאחר מחקרו של לייל זכה עקרון האחידות להכרה מדעית. ביסוס עקרון האחידות בקרב הקהילה המדעית הוא הישגו החשוב ביותר של לייל וחשיבותו הגדולה של הספר.
על פי תצפיותיו ומחקריו של לייל, ניתן היה לבאר אירועים באמצעות גורמים טבעיים בלבד, ללא צורך בהישענות על הסברים דתיים (כדוגמת המבול), ולהוכיח כי התהליכים שפעלו בעבר זהים לתהליכים הפועלים כיום וכי המנגנונים בטבע הם כוללניים מטבעם. מכאן, שהמנגנונים הגאולוגיים (אירוזיה, גאות ושפל, זרמים ימיים, תנועות קרחונים וכו') פעלו בעבר באותה צורה שהם פועלים כיום וצייתו לאותם החוקים. על פי מחקריו, לא הייתה שום אפשרות להסבר מדעי של העבר מבלי לעשות אנלוגיה לאירועים מודרניים.
הפירוש של לייל השפיע עמוקות על צ'ארלס דרווין. ב-27 בדצמבר 1831 יצאה ספינת המחקר אה"מ ביגל (HMS Beagle) למסע בן חמש שנים לדרום אמריקה. לייל ביקש מרוברט פיצרוי, קברניט הספינה, לחפש בולדרים תועים שניתקו מסביבתם המקורית במהלך המסע. דרווין הצטרף למסע כבן לווייתו של הקברניט, ולפני היציאה פיצרוי נתן לו את הכרך הראשון של עקרונות הגאולוגיה. עוד לפני כן, פרופסור ג'ון סטיבנס הנסלו שלימד בוטניקה באוניברסיטת קיימדברידג', המליץ לדרווין לקרוא את הספר, אך הזהיר אותו מפני המסקנות מרחיקות הלכת שלו. במהלך שהותו בדרום אמריקה קיבל דרווין את הכרך השני של עקרונות הגאולוגיה, שדן ברעיונותיו של למארק בהרחבה. לייל דחה רעיון האבולוציה האורגנית של למארק והציע תאוריה חלופית המסבירה את הגיוון במינים. למרות זאת, רבים ממכתביו מעידים שהיה פתוח יותר לרעיון האבולוציה.
בתחום הגאולוגיה דרווין היה חסיד של לייל. במהלך מסעו ערך דרווין תצפיות והעלה תאוריות גאולוגיות, שחלקן אף תמכו בעקרון האחידות. בתום המסע של הביגל באוקטובר 1836 לייל הזמין את דרווין לארוחת ערב, ומאז נעשו חברים קרובים.
אף על פי שדרווין ולייל דנו ברעיונות אבולוציוניים משנת 1842, לייל המשיך לדחות את הרעיון בתשע המהדורות הראשונות של עקרונות הגאולוגיה. לייל עודד את דרווין לפרסם את ממצאיו, ולאחר שדרווין פרסם בשנת 1859 את ספרו מוצא המינים לייל הוסיף לבסוף אישור פושר לאבולוציה במהדורה העשירית של עקרונות הגאולוגיה.
קריירה וכתבים חשובים > יסודות הגאולוגיה

ספרו "יסודות הגאולוגיה" נכתב במקור ככרך הרביעי של ההוצאה השלישית של עקרונות הגאולוגיה, אך התיאור של תצורות גאולוגיות בגילאים שונים כתוספת לעקרונות הגאולוגיה היה כה מפורט, שלייל פרסם אותו בשנת 1838 כספר נפרד שנקרא יסודות הגאולוגיה. במקור היה מיועד לשמש כמדריך שדה לתלמידי גאולוגיה, אך מנה שני כרכים, ועל כן לא יכול היה לשמש כמדריך שדה נוח ונישא. מאוחר יותר במהלך הקריירה שלו, פרסם לייל גרסה מקוצרת של הספר בשם יסודות הגאולוגיה לסטודנטים.
קריירה וכתבים חשובים > Geological Evidences of the Antiquity of Man

ספרו "Geological Evidences of the Antiquity of Man" חיבר בין רעיונותיו של לייל לגבי שלושה נושאי מפתח מהגאולוגיה של התור הרביעוני בלוח הזמנים הגאולוגי: קרחונים, אבולוציה ועידן גזע האדם. הספר ראה אור לראשונה בשנת 1863 והודפס בשלוש מהדורות באותה שנה. המהדורה הרביעית הודפסה בשנת 1873. הספר זכה להצלחה, אך פירושו של לייל לאבולוציה בספר זה גרם לאכזבה, שכן כנוצרי אדוק, לייל התקשה לחבר בין אמונותיו הדתיות לרעיון הברירה הטבעית.
תרומות מדעיות

תחומי התעניינותו של לייל בגאולוגיה כללו נושאים מגוונים – מהרי געש דרך סטרטיגרפיה, פלאונטולוגיה ותורת הקרחונים ועד נושאים שכיום יוגדרו כארכאולוגיה פרהיסטורית ופלאואנתרופולוגיה.
תרומות מדעיות > עקרון האחידות

דוקטרינה זו הוצעה על ידי ג'יימס האטון. האטון הניח כי התהליכים המעצבים את פני כדור הארץ הם איטיים ואחידים (אוניפורמיים). לעקרון האחידות בניסוחו של האטון קמה במהלך המאה ה-19 תנועת התנגדות בדמות הקטסטרופיסטים ועקרון האחידות לא קיבל הכרה על ידי הקהילה המדעית. תצפיותיו ומחקריו של לייל, שפורסמו בספרו הראשון והחשוב ביותר עקרונות הגאולוגיה הביאו להכרה מדעית בדוקטרינה זו. לייל טבע את הביטוי המסכם את עקרון האחידות: "ההווה הוא המפתח לעבר".
פירושו של לייל לעקרון האחידות השפיע עמוקות על דרווין. עקרון האחידות תרם להבנתו שתהליכי השינוי מתרחשים גם באורגניזמים חיים, וכי השינוי בהם הוא איטי ותמידי. הקביעה התאולוגית בדבר בריאת האדם ביום השישי סתרה את תצפיותיו של דרווין והובילה אותו למסקנה כי המינים החיים על פני כדור הארץ הם המשכם הישיר והמתמיד של מינים שנכחדו זה מכבר. בעקבות מסע זה ומחקרים נוספים פרסם דרווין את מוצא המינים והביא למהפכה בתחום החשיבה המדעית.
תרומות מדעיות > סטרטיגרפיה

במהלך מסעותיו בדרום צרפת ובאיטליה לייל הסיק שאפשר למיין את שכבות הסלע המוקדמות על פי הכמות והאחוז של מאובנים ימיים בתוך השכבות. בהתבסס על הנחה זו הוא הציע לחלק את התור השלישוני לשלוש תקופות- פליוקן, מיוקן ואאוקן.
תרומות מדעיות > רעידות אדמה והרי געש

לפני מחקריו ותצפיותיו של לייל, תופעות כגון רעידות אדמה הובנו על פי ההרס להן גרמו. בספרו עקרונות הגאולוגיה הסביר לייל את הגורמים לרעידות אדמה. לייל חקר רעידות אדמה והתפרצויות געשיות שאירעו בתקופה האחרונה (150 שנים אחרונות) על פי עדויות של חוסר התאמה סטרטיגרפי, העתקים ותופעות נוספות באזור ההתרחשות. תצפיותיו על הרי געש תמכו בהיווצרות של הרי געש על ידי בנייה הדרגתית, בניגוד לדעותיהם של גאולוגים קודמים, שסברו שהרי געש נבנו בתהליך מהיר ודינמי.
תרומות מדעיות > קרחונים

בעקרונות הגאולוגיה הציע לייל שקרחונים ימיים יכולים לשמש כאמצעי הסעה לסלעים תועים. בתקופות התחממות עולמית, קרחונים מתנתקים מהקוטב וצפים. כשהקרחון נמס הוא משאיר משקעים על הקרקע. בנוסף, לייל האמין שהצטברות של חלקיקים מחודדים המכסים את מרבית כדור הארץ (הידועים כיום כאדמת לס) מקורם במרבצים ששקעו ממי שיטפונות הרים.
כיום לא כל המנגנונים שהציע לייל לתהליכים גאולוגיים מקובלים על גאולוגים, אך רבים מרעיונותיו עמדו במבחן הזמן.
אותות הוקרה

ב-1858 החברה המלכותית הבריטית העניקה לו את מדליית קופלי.
ב-1866 החברה הגאולוגית העניקה לו את מדליית וולאסטון.
ביבליוגרפיה

הספר המלא "Principles of Geology" בספרי גוגל
Elements of Geology
Travels in North America
Geological Evidences of the Antiquity of Man
Life, Letters, and Journals of Sir Charles Lyell 2 vols. 1st edition, K. M. Lyell, ed., 1881 (John Murray, London)‎
הערות שוליים

↑  Charles Lyell, VIII.—On a recent Formation of Freshwater Limestone in Forfarshire, and on some recent Deposits of Freshwater Marl; with a Comparison of recent with ancient Freshwater Formations; and an Appendix on the Gyrogonite or Seed-vessel of the Chara., Transactions of the Geological Society of London 2, 1826-01, עמ' 73–96 doi: 10.1144/transgslb.2.1.73
1 2 3 4 5 6 7 8 9 10  Charles Lyell, Principles of geology: or, The modern changes of the earth and its inhabitants considered as illustrative of geology, 1830-01-01
1 2 3  Charles Lyell, Elements of Geology, Cambridge: Cambridge University Press, 2014, Cambridge Library Collection - Earth Science, ISBN 978-1-108-07509-1
↑  Charles Lyell, Charles Lyell, The student's elements of geology, New York: Harper & Brothers, 1871
1 2  Charles Lyell, The Geological Evidences of the Antiquity of Man: With Remarks on Theories of the Origin of Species by Variation, Cambridge: Cambridge University Press, 2009, Cambridge Library Collection - Darwin, Evolution and Genetics, ISBN 978-1-108-00397-1
↑  sir Charles Lyell (bart.), Principles of geology, John Murray, 1835
| --- | --- |
בקרת זהויות :  NLI: 987007264706105171  PLWABN: 9810578826005606  BIBSYS: 90179941  BNC: 000463410  BNE: XX1349488  BnF: cb12327353g (data)  CANTIC: a10715873  CiNii: DA07759080  GND: 118575538  ICCU: UFIV044674  ISNI: 0000 0001 2281 3369  LCCN: n82000959  LNB: 000139227  NDL: 00768989  NKC: jn20020102063  NLA: 35714557  NLG: 241631  NSK: 000563238  NTA: 069921296  RERO: 02-A012883757  SNAC: w6jv0hmp  SUDOC: 033715459  Trove: 1054348  VcBA: 495/197259  VIAF: 68999334   WorldCat (עם VIAF): 68999334 
סר צ'ארלס לייל
מתוך עקרונות הגאולוגיה
קווין טפיל-קטרין

קווין טפיל-קטרין (בצרפתית: Kévin Théophile-Catherine; נולד ב-28 באוקטובר 1989 בסן-בריו) הוא כדורגלן צרפתי המשחק בעמדת המגן בדינמו זאגרב.
קריירה

טפיל-קטרין החל את דרכו במחלקת הנוער של סטאד בריוקין מהעיר סן-בריו בה נולד. לאחר ארבע שנים עבר השחקן למחלקת הנוער של ראן. לאחר חמש שנים בנוער, חתם טפיל-קטרין לחמש שנים בקבוצת הבוגרים של המועדון מליגת העל הצרפתית. בשנתיים הראשונות לא קיבל המגן דקות משחק רבות, אך בשנתיים שלאחר מכן, הפך לשחקן הרכב קבוע בקבוצה ורשם 117 הופעות ליגה ו-3 שערים. ב-31 באוגוסט 2013 חתם טפיל-קטרין לארבע שנים בקארדיף סיטי מהפרמייר ליג תמורת 2.4 מיליון אירו. ב-14 בספטמבר 2013 ערך טפיל-קטרין את הופעת הבכורה שלו בקבוצה בתיקו 1-1 נגד האל סיטי. בעונת 2014/2015 הושאל לסנט אטיין לעונה אחת, עם אופציה לרכישה. ב-15 ביוני 2015 לאחר שהרשים השחקן בעונתו כשחקן מושאל מומשה האופציה והוא נמכר לסנט אטיין תמורת 2.5 מיליון אירו.
נבחרת לאומית

בשנת 2008 זומן טפיל-קטרין לנבחרת צרפת עד גיל 20 ורשם בה 4 הופעות. בשנת 2010 זומן השחקן לנבחרת צרפת עד גיל 21 בה שיחק משחק אחד כ-90 דקות.
תארים

גביע קמברדלה (1): 2008
צבא אוסטרליה

| --- | --- |

 
 זרועות
  חיל האוויר המלכותי האוסטרלי
  הצבא האוסטרלי
  הצי המלכותי האוסטרלי
 עיטורים ומבנה פיקודי
 עיטורי הכוחות המזוינים של אוסטרליה
 דרגות הכוחות המזוינים של אוסטרליה
 היסטוריה צבאית
 היסטוריה צבאית של אוסטרליה
 היסטוריה של אוסטרליה
צבא אוסטרליה (באנגלית: Australian Army) הוא הכוח הצבאי היבשתי של אוסטרליה. הוא מהווה חלק מכוחות ההגנה של אוסטרליה (Australian Defence Force – ADF) יחד עם הצי המלכותי האוסטרלי (Royal Australian Navy – RAN), וחיל האוויר המלכותי האוסטרלי (Royal Australian Air Force - RAAF). בעוד שראש כוחות ההגנה של אוסטרליה (CDF) מפקד על כוחות ההגנה של אוסטרליה, ראש הצבא (CA) מפקד על צבא אוסטרליה ולפיכך כפוף אליו, אך בנוסף הוא כפוף לשר ההגנה. למרות שחיילי צבא אוסטרליה היו מעורבים במלחמות בעצימות גבוהה ונמוכה לאורך ההיסטוריה, רק במלחמת העולם השנייה הייתה הטריטוריה האוסטרלית תחת מתקפה ישירה.
היסטוריה

את ההיסטוריה של צבא אוסטרליה ניתן לחלק לשתי תקופות עיקריות:
1901–1947: בתקופה זו היו מגבלות על גודלו של הצבא הסדיר. רובם המכריע של החיילים בזמן שלום השתייכו למיליציות מילואים והכוח האימפריאלי האוסטרלי שנוצר כדי לשרת מעבר לים בעתות מלחמה.
1947 ועד היום: הוקם הצבא הסדיר שמתפקד גם בעתות שלום והמיליציות ירדו בחשיבותן (אחרי 1980 הוסבו לצבא המילואים).
המלחמות העיקריות שבהן השתתף צבא אוסטרליה במהלך ההיסטוריה הן:
מלחמת הבורים השנייה (1899–1902)
מלחמת העולם הראשונה (1914–1918)
מלחמת האמו הגדולה (1932)
מלחמת העולם השנייה (1939–1945)
מלחמת קוריאה (1950–1953)
מצב החירום המלאי (1950–1960)
העימות בין מלזיה ואינדונזיה (1962–1966)
מלחמת וייטנאם (1962–1973)
מלחמת אפגניסטן (2001 עד 2021)
מלחמת עיראק (2003–2009)
יחד עם זאת, מאז 1947 הצבא היה מעורב בהרבה משימות שמירת שלום, שבדרך כלל היו תחת חסות האו"ם. המשימה גדולת ההיקף מבין כולן היא זו שהחלה ב-1999 במזרח טימור. משימות אחרות ראויות לציון הן: בבוגונוויל (אי השייך לפפואה גינאה החדשה), איי שלמה ומשלחת סיוע לטיפול בנפגעי רעידת האדמה והצונאמי באוקיינוס ההודי (2004) בסומטרה שבאינדונזיה.
משימות נוכחיות

נכון להיום נמצאים חיילי צבא אוסטרליה רק בשלוש משימות מעבר לים:
שותפותה של אוסטרליה במלחמה בטרור שמרוכזת בעיקר באפגניסטן. הצבא מחזיק שם כוח חניכה שמדריך את הכוח הצבאי המקומי בחבל אורוזגן וכולל גדוד חיל רגלים, יחידת פרשים, יחידות ארטילריה והנדסה. בנוסף נמצאים באפגניסטן יחידות הכוחות המיוחדים שמוצבים בחבל אורוזגן ובקנדהאר.
שותפותו של צבא אוסטרליה בכוח המשקיפים הרב-לאומי (MFO) בסיני. בין השנים 1982–1986 סיפק חיל האוויר המלכותי האוסטרלי סיוע אווירי לכוח זה. מאז 1993 משרת כוח של צבא אוסטרליה במסגרת כוח זה. 25 חיילים שמתחלפים בסבב דו שנתי מועסקים בתפקידים במפקדות הכוח ובתפקידי מנהלה ולוגיסטיקה.
שותפותו של צבא אוסטרליה במסגרת ארגון הפיקוח על הפסקת אש של האומות המאוחדות (UNTSO). זוהי המשימה ארוכת הטווח ביותר שצבא אוסטרליה מבצע נכון להיום (מאז 1956). תפקידי כוח זה להוות מסגרת על לכוחות האו"ם המפקחים על מנגנוני שביתת הנשק ושמירת השלום כפי שסוכמו בהסכמים בין ישראל למדינות ערב.
מבנה נוכחי

נכון להיום צבא אוסטרליה מורכב מהכוחות הבאים:
חיילים אוסטרלים כחלק ממשימת כוח שמירת השלום במזרח טימורהדיוויזיה הראשונה (1st Division) – מבצעת פעילויות הדרכה רחבות היקף ואחראית על פרישת מבצעים קרקעיים רחבי היקף. נכון להיום אין יחידות הכפופות לה. מוצבת בבריזבן
מפקדת הכוחות (Forces Command) שאליה כפופות מבחינה מנהלתית היחידות הבאות:
הבריגדה הראשונה (1 Brigade) – חטיבה ממוכנת המוצבת בדרווין.
הבריגדה השלישית (3 Brigade) – חטיבת חיל רגלים קלה המוצבת בטאונסוויל.
הבריגדה השישית (6 Brigade) – חטיבה מעורבת הכוללת יחידות סיוע, מודיעין, סיור, פיקוח וסיור המוצבת בסידני.
הבריגדה השביעית (7 Brigade) – חטיבת ממוכנת שמוצבת בבריזבן.
הבריגדה השש עשרה האווירית (16 Aviation Brigade) – חטיבה אווירית של הצבא שמוצבת בפרוור של בריזבן.
הבריגדה השבע עשרה לסיוע קרבי (17 Combat Service Support Brigade) – חטיבת לוגיסטיקה המוצבת בסידני.
הדיוויזיה השנייה (2nd Division) שמוצבת בסידני ואליה כפופים כוחות המילואים:
הבריגדה הרביעית (4 Brigade) – מוצבת בוויקטוריה.
הבריגדה החמישית (5 Brigade) – מוצבת בניו סאות' ויילס.
הבריגדה השמינית – מוצבת בניו סאות' ויילס.
הבריגדה התשיעית – מוצבת באוסטרליה הדרומית ובטסמניה.
הבריגדה האחת עשרה – (11 Brigade) – מוצבת בקווינסלנד.
הבריגדה השלוש עשרה (13 Brigade) – מוצבת באוסטרליה המערבית.
בנוסף כפופים למפקדת הכוחות יחידות ההדרכה הבאות:
מרכז ההכשרה הבסיסית של הצבא
הקולג' הצבאי המלכותי
מרכז האימון לכוחות המשולבים
מרכז ההדרכה לכוחות הלוגיסטיקה
מרכז ההדרכה לכוח האווירייה של הצבא
מפקדת הכוחות המיוחדים – יחידה פיקודית בסדר גודל של בריגדה שאליה כפופים כל יחידות הכוחות המיוחדים.
כוח אדם

בשנת הכספים 2010–2011 שירתו בצבא בממוצע 47,135 איש: 30,235 בשירות קבע ו-16,900 בשירות מילואים פעיל (חיילי מילואים המחויבים למספר ימי אימון מסוים בשנה). בנוסף ישנם 12,496 איש בשירות מילואים בכוננות (חיילי מילואים המגויסים רק במצב חירום או כדי למלא תפקיד מיוחד. רובם חיילי קבע לשעבר). בשנת התקציב 2014–2015 מתוכננת הגדלת צבא הקבע ל-31,000 איש.
דרגות הצבא

דרגות צבא אוסטרליה מבוססות על דרגות הצבא הבריטי וסימניהן מעוצבים בצורה כמעט זהה. עיצוב סימני הדרגות של הקצינים זהים לאלה הבריטיות למעט תוספת הכיתוב "אוסטרליה". עיצוב דרגות הנגדים זהה למקבילו הבריטי עד לדרגת רב-נגד (Warrant Officer) וממנה והלאה קיים עיצוב ייחודי לצבא אוסטרליה המשתמש למשל בסמל אוסטרליה במקום בסמל הממלכה המאוחדת. דרגות צבא אוסטרליה הן:
| הדרגה | באנגלית | קיצור | הערות |
| --- | --- | --- | --- |
| טוראי | Private | PTE |  |
| טוראי | Private Proficient | PTE(P) |  |
| טוראי ראשון | Lance Corporal או Lance Bombardier | LCPL או LBDR |  |
| רב-טוראי | Corporal או Bombardier | CPL או BDR |  |
| סמל | Sergeant | SGT |  |
| רב-סמל | Staff Sergeant | SSGT | מוצא משימוש בהדרגה |
| רב-נגד שני | Warrant Officer Class Two | WO2 |  |
| רב-נגד ראשון | Warrant Officer Class One | WO1 |  |
| רב-סמל חטיבתי של הצבא | Regimental Sergeant Major of the Army | RSM-A | יותר תפקיד מאשר דרגה |
| סגן משנה | Second Lieutenant | 2LT |  |
| סגן | Lieutenant | LT |  |
| סרן | Captain | CAPT |  |
| רב-סרן | Major | MAJ |  |
| סגן-אלוף | Lieutenant Colonel | LTCOL |  |
| אלוף-משנה | Colonel | COL |  |
| תת-אלוף | Brigadier | BRIG |  |
| אלוף | Major General | MAJGEN |  |
| רב-אלוף | Lieutenant General | LTGEN |  |
| גנרל | General | GEN |  |
| פילדמרשל | Field Marshal | FM | דרגה המוענקת רק בתקופת מלחמה או לצרכים טקסיים.  האוסטרלי היחידי שהוענקה לו דרגה זו הוא סר טומס בלאמי. עד למותו ב-2021 החזיק בדרגה זו הנסיך פיליפ, דוכס אדינבורו |
ציוד ונשק

| תמונה> נשק קל | סוג הנשק> נשק קל | טיפוס> נשק קל | כמות> נשק קל |  |
| --- | --- | --- | --- | --- |
|  | רובה סער | שטייר AUG F88 |  |  |
|  | נשק אוטומטי מחלקתי | FN Minimi |  |  |
|  | אקדח | Browning Hi-Power |  |  |
|  | מקלע | FN MAG 58 |  |  |
|  | רובה צלפים | SR-25 |  |  |
|  | רובה צלפים | SR98 |  |  |
|  | רובה | הקלר וקוך HK417 |  |  |
|  | מקלע | Mark 48 machine gun |  |  |
|  | רובה נגד חומרים | Accuracy International AW50F |  |  |
| הכוחות המיוחדים | הכוחות המיוחדים | הכוחות המיוחדים | הכוחות המיוחדים |  |
|  | רובה | M4 קרבין |  |  |
|  | אקדח | Heckler & Koch USP |  |  |
|  | רובה צלפים | SR-25 |  |  |
|  | נשק אוטומטי מחלקתי | FN Minimi |  |  |
|  | תת מקלע | Heckler & Koch MP5 |  |  |
|  | רובה סער | הקלר וקוך HK416 |  |  |
|  | רובה | הקלר וקוך HK417 |  |  |
|  | רובה צלפים | Blaser R93 Tactical |  |  |
|  | רובה נגד חומרים | M82A1 בארט |  |  |
|  | רובה קליעה/ סער | Mk 14 Enhanced Battle Rifle |  |  |
| כלי רכב | כלי רכב | כלי רכב | כלי רכב |  |
|  | טנק מערכה | M1 Abrams | 59 |  |
|  | נגמ"ש לחימה | ASLAV | 257 |  |
|  | נגמ"ש | M-113 | 431 |  |
|  | רכב קרבי ממוגן | Bushmaster | 838 |  |
|  | רכב קרבי ממוגן | סופרקט ג'אקל | 31 |  |
|  | רכב שטח | Mercedes-Benz G-Class | 1,200 |  |
|  | רכב שטח | Land Rover | 10,000 |  |
|  | משאית | Unimog | 1,295 |  |
: ארטילריה ונ"מ
|  | l118 Light gun / L118 Light gun 105 מ"מ | תותח נגרר | 112 |  |
|  | תותח נגרר | M2A2 הוביצר 105 מ"מ | 120 |  |
|  | תותח נגרר | M198 הוביצר 155 מ"מ | 36 |  |
|  | תותח נגרר | M777A2 הוביצר 155 מ"מ | 35 |  |
|  | טיל כתף נגד מטוסים | RBS70 | 36 |  |
: מערכות רדא"ר
|  | מערכת לגילוי כלי נשק | AN/TPQ-36 Firefinder radar |  |  |
|  | מכ"ם לתצפית קרקעית | AMSTAR |  |  |
|  | מערכת איכון מרגמות | AN/TPQ-48 |  |  |
|  | מכ"ם ימי | GIRAFFE |  |  |
: מסוקים
|  | מסוק סיור | OH-58A 206B | 27 |  |
|  | מסוק תובלה | BOING CH-47 CHINOOK | 7 |  |
|  | מסוק קרב | Eurocopter Tiger | 22 |  |
|  | מסוק | Sikorsky S-70 Blackhawk | 35 |  |
|  | מסוק תובלה | MRH90 | 15 |  |
: כלי טיס בלתי מאוישים (כטב"מ)
|  | כלי טיס בלתי מאויש | AAI Corporation Aerosonde |  |  |
|  | מיני-כטב"מ | סקיילרק 1 (אלביט מערכות - ישראל) |  |  |
|  | כלי טיס בלתי מאויש | Boeing Insitu ScanEagle |  |  |
בסיסים

מרכז המבצעים של הצבא (Forces Command), ממוקם במחנה "ויקטוריה" (Victoria Barracks) בסידני. שלוש הבריגדות הסדירות של הצבא ממוקמות במחנה "רוברטסון" (Robertson Barracks) ליד דרווין, בטאונסוויל ובמחנה "גליפולי" (Gallipoli Barracks) בבריסביין.
בסיסי צבא חשובים נוספים כוללים את מרכז האווירייה של הצבא ליד אוקאי (Okakky) בקווינסלנד, מחנה "הולסוורת'י" (Holsworthy Barracks) ליד סידני, מחנה "לון פיין" (Lone Pine Barracks) בסינגלטון, ניו סאות' ויילס, ומחנה "וודסייד" (Woodside Barracks) ליד אדלייד אוסטרליה הדרומית. היחידה המיוחדת האווירית (SASR) מוצבת במחנה "קמפבל" בפרברי פרת' באוסטרליה המערבית.
ראו גם

כוחות ההגנה של אוסטרליה
הצי המלכותי האוסטרלי
חיל האוויר המלכותי האוסטרלי
הערות שוליים

↑  מתוך נוסח חוק הביטחון 1903
↑  מידע על משימות שמירת שלום באתר הזיכרון האוסטרלי (Austrelian War Memorial)
↑  מידע על משימות הצבא מתוך אתר משרד ההגנה האוסטרלי
↑  אתר צבא אוסטרליה - מידע על יחידות הצבא
1 2  מסמך תקציב הביטחון לשנת המס 2011–2012, עמ' 39
↑  דו"ח לשנת 2009 של משרד ההגנה האוסטרלי על כוחות המילואים, עמ' 31
↑  דרגות כוחות ההגנה של אוסטרליה מתוך אתר משרד ההגנה
↑  מידע על רכבי ה-Bushmaster באתר משרד ההגנה
↑  כתב בעיתון הצבא "Army" מיום 26 במאי 2011 עמ' 16
↑  כתבה על הזמנת רכבים נוספים
↑  אתר global fire power - מידע על צבא אוסטרליה
↑  על כלי טיס מלתי מאוישים מאתר הצבא
| --- | --- |
בקרת זהויות :  NLI: 987007258188205171  GND: 110121-3  ISNI: 0000 0004 0431 3848  LCCN: n79095437  NKC: ko2005291498  VIAF: 145936537   WorldCat (עם VIAF): 145936537 
צוות תותח הוביצר 92. אינץ' מהגייס הראשון של אנזא"ק בפוזייר, צרפת, יולי 1916
חיילי צבא אוסטרליה, גינאה החדשה, מאי 1942
חייל בצבא אוסטרליה באימון
חיילי צבא אוסטרליה במשימת שמירת שלום במזרח טימור
מחנה "ויקטוריה" (Victoria Barracks) בסידני
קולושקי

| --- | --- |
סמל קולושקיסמל קולושקי

 מדינה:  פולין פולין
 פרובינציה:  לודז' (פרובינציה) לודז'
 מחוז:  לודז' מזרח
 שטח:  9.9 קמ"ר
 גובה:  211 מטרים
 אוכלוסייה:  ‏
  ‑ בעיר:  12,396 (31 במרץ 2021)
 קואורדינטות:  51°45′00″N 19°49′00″E﻿ / ﻿51.75°N 19.816666666667°E﻿ / 51.75; 19.816666666667 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקולושקי(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקולושקי(למפת פרובינציית לודז' רגילה) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קוי.-פומ. שלזיה מזוביהקולושקי(למפת פרובינציית לודז' מוגדלת) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קויאוויה-פומרניה שלזיה מזוביהקולושקי  he tabBackground:;tabBorder:#aaa;defaultTab:0;
קולושקי (בפולנית: Koluszki) היא עיר קטנה בפרובינציית לודז' שבפולין, השוכנת על צומת מסילות ברזל מרכזי, ואשר התקיימה בה עד השואה קהילה יהודית.
תולדות היישוב

קולושקי נזכרת לראשונה בשנת 1399, ובמהלך השנים היוותה מוקד מסחר חשוב. בחלוקת פולין השנייה, בשנת 1793, נכלל היישוב בתחום פרוסיה, ובשנת 1815 נכלל בשטח פולין הקונגרסאית.
בשנת 1846 חובר היישוב לקו מסילת הברזל שבין ורשה וקרקוב. בשנת 1949 הוענק ליישוב מעמד עירוני.
יהודי קולושקי

יהודים ישבו בקולושקי מאמצע המאה ה-18. בין מלחמות העולם נמנו ביישוב 475 יהודים, קרוב למחצית מתושביו באותה עת. בשנות השלושים של המאה ה-20 סבלו יהודי היישוב מהתנכלויות אנטישמיות גוברות והולכות מצד שכניהם הפולנים.
עם פרוץ מלחמת העולם השנייה הגיעו ליישוב פליטים יהודים רבים, ובאביב 1941 רוכזו כל יהודי המקום בגטו שהוקם בו, בו הועסקו בעבודות כפייה מפרכות. עם הבאת מגורשים יהודים נוספים ליישוב, הגיע מספר היהודים בו בסוף שנת 1941 לכ-3,000 איש, ואלו שוכנו בצפיפות רבה בגטו המקומי.
באוקטובר 1942 נערכה בגטו שביישוב אקציית חיסול, בה שולחו כ-3,000 יושביו למחנה ההשמדה טרבלינקה, תוך רצח כ-40 יהודים בשטח הגטו.
קולוניה (יאפ)

| --- | --- |

 מדינה:  מיקרונזיה מיקרונזיה
 מדינה:  יאפ יאפ
 אוכלוסייה:  ‏
  ‑ בעיר:  3,126 (2010)
 קואורדינטות:  9°31′00″N 138°08′00″E﻿ / ﻿9.5166666666667°N 138.13333333333°E﻿ / 9.5166666666667; 138.13333333333 
  מפת מיקום  מפה מפורטת   (למפת מיקרונזיה מוגדלת) פליקיר ונו טופול    האוקיינוס השקטקולוניה(למפת מיקרונזיה רגילה) פליקיר ונו טופול    האוקיינוס השקטקולוניה  he tabBackground:;tabBorder:#aaa;defaultTab:0;
 
קולוניה (באנגלית: Colonia) היא עיירה במיקרונזיה. היא משמשת כבירת מדינת יאפ.
גאוגרפיה

העיר ממוקמת על האי יאפ, כ-2,221 ק"מ מבירת מיקרונזיה פליקיר. בנוסף, העיירה נמצאת ליד מפרץ צ'מורו (Chamorro Bay).
אקלים

הטמפרטורה הממוצעת היא 24 מעלות צלזיוס. החודש הכי חם הוא מאי (26 מעלות צלזיוס). החודש הכי קר הוא פברואר (23 מעלות צלזיוס). כמות המשקעים הממוצעת היא 3,318 מילימטרים בשנה. חודש ספטמבר הוא החודש שיש בו הכי הרבה גשם (576 מ"מ גשם), וחודש אפריל הוא החודש שיש בו הכי פחות גשם (109 מ"מ גשם).
מוסדות בעיר

בקולוניה יש מוסך, סניף דואר, סוכנות להשכרת רכב ומספר רב של כנסיות, סניפי בנק, סופרמרקטים, בתי מלון ותחנות דלק.
הערות שוליים

↑  "Micronesia". City Population. נבדק ב-27 בנובמבר 2015. {{cite web}}:  (עזרה)
↑  Micronesia: States & Major Municipalities - Population Statistics in Maps and Charts, citypopulation.info
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא יישובים. אתם מוזמנים לתרום לוויקיפדיה ו.
צ'ינוואט

איור של הצ'ינוואט
צ'ינוואט הוא הגשר הזורואסטרי המפריד בין עולם החיים לעולם המתים, העולם הבא. משמעות השם "צ'ינוואט" באווסטית, או בשמו המלא "צִ'ינְוֲואטוֹ פֶּרֶטוּם", הוא "גשר הדין", הצ'ינוואט מוזכר באווסטה, ספר הקודש של דת זרטוסתא, שם הוא מוזכר בשמות תואר שונים, כגון "חזק", "מוגן היטב" ו"זה שנוצר על ידי מזדא".